14 Go gatelelwa mo maikutlong. Re ka nna le kgatelelo ya maikutlo ka ntlha ya mabaka a a farologaneng. Seno se ka re diragalela fa re kwala tlhatlhobo kwa sekolong kgotsa fa re dira sengwe se se potlakileng kwa tirong. Gape re ka gatelelwa mo maikutlong fa re akanya ka bothata bongwe jwa botsogo jo re nang le jone. Ga go motlhofo go nna bonolo fa re gateletswe mo maikutlong. Re ka nna ra simolola go galefisiwa ke dilo tse di sa reng sepe. Re ka nna ra bua dilo tse di utlwisang ba bangwe botlhoko kgotsa ra ba tshwara makgwakgwa. Fa e le gore o kile wa gatelewa mo maikutlong, akanya ka sekao sa ga Jesu. Batho ba le bantsi ba tshaba go simolola motlotlo le motho yo ba sa mo itseng. Le fa go ntse jalo, ka gonne Basupi ba ga Jehofa ba rata Modimo le baagelani ba bone, ba leka ka natla go ithuta go tshwara metlotlo le batho ba bangwe gore ba ba rute dithuto tsa boammaaruri tsa Baebele. Ke eng se se ka go thusang go tokafatsa mo ntlheng eno?